PMIndiaData/PMIndiaSum huggingface dataset:
2019 ലെ മോട്ടോര്‍ വാഹനങ്ങള്‍ (ഭേദഗതി) ബില്ലിലെ ഭേദഗതികള്‍ മന്ത്രിസഭ വിലയിരുത്തി

രാജ്യസഭ പാസാക്കിയ 2019 – ലെ മോട്ടോര്‍ വാഹനങ്ങള്‍ (ഭോദഗതി) ബില്ലിന് അവതരിപ്പിച്ച ഭേദഗതികള്‍ പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗത്തെ ധരിപ്പിച്ചു. കേന്ദ്ര ഗവണ്‍മെന്റ് ദേശീയ ഗതാഗത നയം രൂപീകരിക്കുന്ന വേളയിലും, ദേശീയ, അന്തര്‍ സംസ്ഥാന യാത്രാ ചരക്ക് ഗതാഗതവുമായി ബന്ധപ്പെട്ട പദ്ധതികള്‍ക്ക് രൂപം നല്‍കുമ്പോഴും സംസ്ഥാനങ്ങളുമായുള്ള ഏകോപനം ഉറപ്പ് വരുത്തുന്നതാണ് ഭേദഗതികള്‍. പശ്ചാത്തലം : 2019 ജൂണ്‍ 24 ലെ മന്ത്രിസഭാ യോഗമാണ് ലോക സഭയില്‍ വീണ്ടും അവതരിപ്പിക്കുന്നതിനായി 2019 -ലെ മോട്ടോര്‍ വാഹന (ഭേദഗതി) ബില്ലിന് അംഗീകാരം നല്‍കിയത്. 2019 ജൂലൈ 23 ന് ലോക സഭ ബില്ല് പാസ്സാക്കി. പിന്നീട് 2019 ജൂലൈ 31 ന് രാജ്യസഭ ബില്ല് പരിഗണനയ്‌ക്കെടുത്തു. ഔദ്യോഗിക ഭേദഗതികളോടെ അന്നുതന്നെ രാജ്യസഭ ബില്ല് പാസ്സാക്കി. തുടര്‍ന്ന് ഈ ഭേദഗതികള്‍ 2019 ഓഗസ്റ്റ് അഞ്ചിന് ലോക സഭ പാസ്സാക്കി.
സുസ്ലോൺ എനർജി സ്ഥാപകൻ  തുളസി തന്തിയുടെ വിയോഗത്തിൽ പ്രധാനമന്ത്രി അനുശോചിച്ചു

മുതിർന്ന വ്യവസായിയും സുസ്ലോൺ എനർജിയുടെ സ്ഥാപകനുമായ ശ്രീ തുളസി തന്തിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. ട്വീറ്റിൽ പ്രധാനമന്ത്രി പറഞ്ഞു : "ഇന്ത്യയുടെ സാമ്പത്തിക പുരോഗതിക്ക് സംഭാവന നൽകുകയും സുസ്ഥിരമായ വികസനത്തിനുള്ള നമ്മുടെ രാജ്യത്തിന്റെ ശ്രമങ്ങളെ ശക്തിപ്പെടുത്തുകയും ചെയ്ത ഒരു മുൻനിര ബിസിനസ്സ് പ്രമുഖനായിരുന്നു ശ്രീ തുളസി തന്തി. അദ്ദേഹത്തിന്റെ ആകസ്മികമായ വിയോഗത്തിൽ വേദനിക്കുന്നു. അദ്ദേഹത്തിന്റെ കുടുംബത്തിനും സുഹൃത്തുക്കൾക്കും അനുശോചനം. ഓം ശാന്തി." ND
രാമനവമിയോട് അനുബന്ധിച്ച് ജുനാഗഡിലെ ഗഥിലയിലുള്ള ഉമിയ മാതാ ക്ഷേത്രത്തിന്റെ 14-ാമത് സ്ഥാപക ദിനാഘോഷത്തെ  പ്രധാനമന്ത്രി അഭിസംബോധന ചെയ്യും

രാമനവമിയോടനുബന്ധിച്ച്, പ്രധാനമന്ത്രി ശ്രീ നരേന്ദ്ര മോദി 2022 ഏപ്രിൽ 10 ന് ഉച്ചയ്ക്ക് 1 മണിക്ക് ഗുജറാത്തിലെ ജുനാഗഡിലെ ഗാഥിലയിലുള്ള ഉമിയ മാതാ ക്ഷേത്രത്തിൽ നടക്കുന്ന 14-ാമത് സ്ഥാപക ദിനാഘോഷത്തെ വീഡിയോ കോൺഫറൻസിംഗിലൂടെ അഭിസംബോധന ചെയ്യും. 2008-ൽ ഗുജറാത്ത് മുഖ്യമന്ത്രിയായിരിക്കെ പ്രധാനമന്ത്രി ശ്രീ നരേന്ദ്ര മോദിയാണ് ക്ഷേത്രത്തിന്റെ ഉദ്ഘാടനം നിർവഹിച്ചത്. 2008-ൽ അദ്ദേഹം നൽകിയ നിർദ്ദേശങ്ങളുടെ അടിസ്ഥാനത്തിൽ, ക്ഷേത്ര ട്രസ്റ്റ് സാമൂഹികവും ആരോഗ്യവുമായി ബന്ധപ്പെട്ട വിവിധ പ്രവർത്തനങ്ങളിലേക്കും സൗജന്യ തിമിര ശസ്ത്രക്രിയകളിലേക്കും സാമ്പത്തികമായി പിന്നാക്കം നിൽക്കുന്ന രോഗികൾക്ക് സൗജന്യ ആയുർവേദ മരുന്നുകളിലേക്കും അതിന്റെ വ്യാപ്തി വിപുലീകരിച്ചു. കടവ പതിദാർമാരുടെ കുലദേവതയായി ഉമിയ ദേവി കണക്കാക്കപ്പെടുന്നു.
പണ്ഡിറ്റ് ദീനദയാല്‍ ഉപാധ്യായയുടെ ജന്മശതാബ്ദി സ്മാരകമായി രണ്ടു സമിതികള്‍ രൂപീകരിച്ചു

പണ്ഡിറ്റ് ദീനദയാല്‍ ഉപാധ്യായയുടെ ജന്മശതാബ്ദി സ്മാരകമായി രണ്ടു സമിതികള്‍ രൂപീകരിക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അനുമതി. 149 അംഗ ദേശീയ സമിതിയുടെ അധ്യക്ഷന്‍ പ്രധാനമന്ത്രിയും 23 അംഗ എക്‌സിക്യൂട്ടീവ് കമ്മിറ്റിയുടെ അധ്യക്ഷന്‍ ആഭ്യന്തര മന്ത്രി ശ്രീ. രാജ്‌നാഥ് സിങ്ങും ആയിരിക്കും. മുന്‍ പ്രധാനമന്ത്രിമാരായ ശ്രീ. അടല്‍ ബിഹാരി വാജ്‌പേയി, ശ്രീ. എച്ച്.ഡി.ദേവഗൗഡ, കേന്ദ്ര മന്ത്രിമാരായ ശ്രീ. രാജ്‌നാഥ് സിങ്, ശ്രീമതി സുഷമ സ്വരാജ്, ശ്രീ. അരുണ്‍ ജെയ്റ്റ്‌ലി, ശ്രീ. മനോഹര്‍ പരീക്കര്‍, മുന്‍ ഉപപ്രധാനമന്ത്രി ശ്രീ. എല്‍.കെ.അദ്വാനി, ബി.ജെ.പി. പ്രസിഡന്റ് ശ്രീ. അമിത് ഷാ തുടങ്ങിയവര്‍ ദേശീയ സമിതിയില്‍ അംഗങ്ങളാണ്. ദേശീയ സമിതിയില്‍ ബിഹാര്‍ മുഖ്യമന്ത്രി ശ്രീ. നിതീഷ് കുമാര്‍, മുന്‍ കൃഷിമന്ത്രി ശ്രീ. ശരദ് പവാര്‍, രാജ്യസഭാ എം.പി. ശ്രീ. ശരത് യാദവ്, യോഗ ഗുരു ബാബാ രാംദേവ്, ഗാനരചയിതാവ് ശ്രീ. പ്രസൂണ്‍ ജോഷി, സിനിമാ സംവിധായകന്‍ ശ്രീ. ചന്ദ്രപ്രകാശ് ദ്വിവേദി, മുന്‍ ഹോക്കി താരം ശ്രീ. ധന്‍രാജ് പിള്ള, മുന്‍ ബാഡ്മിന്റണ്‍ താരവും കോച്ചുമായ ശ്രീ. പുല്ലേല ഗോപിചന്ദ്, സുലഭ് ഇന്റര്‍നാഷണല്‍ സ്ഥാപകന്‍ ശ്രീ. ബിന്ദേശ്വര്‍ പഥക് എന്നിവര്‍ ദേശീയ കമ്മിറ്റിയില്‍ ഉണ്ട്. മുന്‍ സുപ്രീം കോടതി ചീഫ് ജസ്റ്റിസ് ശ്രീ. ആര്‍.സി.ലഹോട്ടി, മുന്‍ എയര്‍ ചീഫ് മാര്‍ഷല്‍ ശ്രീ. എസ്.കൃഷ്ണസ്വാമി, ഭരണഘടനാ വിദഗ്ധന്‍ ശ്രീ. സുഭാഷ് കശ്യപ്, പരിസ്ഥിതി പ്രവര്‍ത്തകന്‍ ശ്രീ. സി.പി.ഭട്ട് എന്നിവരും ദേശീയ സമിതിയിലുണ്ട്. ഇതിനു പുറമെ, ഏതാനും ഗവര്‍ണര്‍മാരും മുഖ്യമന്ത്രിമാരും ശാസ്ത്രജ്ഞരും പത്രപ്രവര്‍ത്തകരും വിദ്യാഭ്യാസ വിദഗ്ധരും സാമൂഹ്യപ്രവര്‍ത്തകരും ആത്മീയ നേതാക്കളും ഉള്‍പ്പെടും. കേന്ദ്രമന്ത്രി ഡോ. മഹേഷ് ശര്‍മയായിരിക്കും സമിതിയുടെ കണ്‍വീനര്‍.
യുവജന പ്രവർത്തന മേഖലയിൽ    ഷാങ്ഹായ്  സഹകരണ സംഘടനയുടെ  അംഗരാജ്യങ്ങളിലെ  അംഗീകൃത സംഘടനകൾക്കിടയിൽ യുവജന പ്രവർത്തന മേഖലയിലെ സഹകരണ കരാറിന് മന്ത്രിസഭയുടെ  അംഗീകാരം

ഷാങ്ഹായ് സഹകരണ സംഘടനയുടെ (എസ്‌സി‌ഒ) അംഗരാജ്യങ്ങളിലെ അംഗീകൃത സംഘടനകൾക്കിടയിൽ യുവജന പ്രവർത്തന മേഖലയിലെ സഹകരണത്തിനുള്ള കരാറിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ഇന്ന് ചേർന്ന കേന്ദ്ര മന്ത്രിസഭായോഗം അംഗീകാരം നൽകി 17.09.2021-ൽ ഷാങ്ഹായ് സഹകരണ സംഘടനയുടെ അംഗരാജ്യങ്ങൾ യുവജന പ്രവർത്തന മേഖലയിലെ സഹകരണം സംബന്ധിച്ച കരാർ അംഗീകരിച്ചതിന്റെ ഫലമായി, ഇന്ത്യാ ഗവൺമെന്റിന്റെ യുവജനകാര്യ കായിക മന്ത്രി ഈ കരാറിൽ ഒപ്പുവച്ചു. എസ്‌സിഒ സെക്രട്ടേറിയറ്റിന്റെ ഔദ്യോഗിക പ്രവർത്തന ഭാഷ റഷ്യൻ, ചൈനീസ് എന്നിവയാണ്. സംസ്ഥാന യുവജന നയം നടപ്പിലാക്കുന്ന യുവജനങ്ങളുമായും പൊതു യുവജന സംഘടനകളുമായും പ്രവർത്തനമേഖലയിലെ സഹകരണം ശക്തിപ്പെടുത്തുക, കൂടാതെ അന്താരാഷ്ട്ര യുവജന സഹകരണം വർദ്ധിപ്പിക്കുന്നതിന് ലക്ഷ്യമിട്ടുള്ള പിന്തുണാ സംരംഭങ്ങളിലും സഹകരിക്കുക , യുവാക്കൾക്കൊപ്പം തൊഴിൽ മേഖലയിൽ പ്രൊഫഷണൽ സ്റ്റാഫിന്റെ പരിശീലനം തുടങ്ങിയവ സഹകരണത്തിന്റെ മേഖലകളിൽ ഉൾപ്പെടുന്നു; ശാസ്ത്രീയ, റഫറൻസ്, രീതിശാസ്ത്രപരമായ സാമഗ്രികളുടെ കൈമാറ്റം, സംസ്ഥാന സംഘടനകളുടെ പ്രവൃത്തി പരിചയം, യുവജന പൊതു സംഘടന, മറ്റ് സംഘടനകൾ, സംസ്ഥാന യുവജന നയം നടപ്പിലാക്കുന്നതിൽ ഏർപ്പെട്ടിരിക്കുന്ന അസോസിയേഷനുകൾ, യുവജന സംരംഭങ്ങളുടെ പിന്തുണ; വിവിധ യുവജന നയ വിഷയങ്ങളിലും യുവജന സഹകരണത്തിലും സംയുക്ത ഗവേഷണവും പ്രവർത്തനങ്ങളും നടത്തുക; ശാസ്ത്രീയ പ്രസിദ്ധീകരണങ്ങളുടെ കൈമാറ്റം, വിനാശകരമായ ഘടനകളിൽ യുവാക്കളുടെ ഇടപെടൽ തടയുന്നതിനുള്ള കാലിക വിഷയങ്ങളിൽ ഗവേഷണ പ്രവർത്തനങ്ങൾ; യുവാക്കളെ സംരംഭകത്വത്തിലും നൂതന പദ്ധതികളിലും അവരുടെ തൊഴിലും ക്ഷേമവും വർദ്ധിപ്പിക്കുന്നതിന് ലക്ഷ്യമിട്ടുള്ള സംയുക്ത സാമ്പത്തിക, മാനുഷിക സംരംഭങ്ങൾ പ്രോത്സാഹിപ്പിക്കുക; എസ്സിഒ യൂത്ത് കൗൺസിലിന്റെ പ്രവർത്തനങ്ങളെ പിന്തുണയ്ക്കുക തുടങ്ങിയവയും കരാറിൽ ഉൾപ്പെടുന്നു. എസ്‌സി‌ഒ അംഗരാജ്യങ്ങളിലെ യുവജനങ്ങൾക്കിടയിൽ പരസ്പര വിശ്വാസവും സൗഹൃദ ബന്ധവും സഹകരണവും ശക്തിപ്പെടുത്തുകയാണ് കരാറിന്റെ ലക്ഷ്യം. എസ്‌സിഒ അംഗരാജ്യങ്ങൾ തമ്മിലുള്ള സൗഹൃദബന്ധം വർധിപ്പിക്കുന്നതിന്റെ ഒരു ഘടകമായി യുവജന സഹകരണത്തിന്റെ വികസനം ഉറപ്പാക്കേണ്ടതിന്റെ പ്രാധാന്യം തിരിച്ചറിയുന്നു. അന്താരാഷ്ട്ര അനുഭവത്തെ അടിസ്ഥാനമാക്കി യുവജന സഹകരണത്തിനുള്ള സാഹചര്യങ്ങൾ കൂടുതൽ മെച്ചപ്പെടുത്താനും ശ്രമിക്കുന്നു.
യോഗോദാ സത്സംഗ സൊസൈറ്റിയുടെ ശതാബ്ദി സ്മാരക തപാല്‍ സ്റ്റാമ്പ് പ്രധാനമന്ത്രി പ്രകാശനം ചെയ്ത

യോഗോദാ സത്സംഗ സൊസൈറ്റി ഓഫ് ഇന്ത്യയുടെ ശതാബ്ദിയോട് അനുബന്ധിച്ച് പുറത്തിറക്കുന്ന സ്മാരക തപാല്‍ സ്റ്റാമ്പ് പ്രധാനമന്ത്രി ശ്രീ. നരേന്ദ്ര മോദി ന്യൂഡല്‍ഹിയിലെ വിജ്ഞാന്‍ ഭവനില്‍ ഇന്ന് നടന്ന ചടങ്ങില്‍ പ്രകാശനം ചെയ്തു. തദവസരത്തില്‍ സംസാരിക്കവെ സ്വാമി പരമഹംസ യോഗാനന്ദയെ പ്രകീര്‍ത്തിച്ചു കൊണ്ട് അദ്ദേഹം കാട്ടി തന്ന പാത മുക്തിയുടേതല്ല മറിച്ച് ”അന്തര്‍ യാത്രയുടെതാണെന്ന്” പ്രധാനമന്ത്രി ചൂണ്ടിക്കാട്ടി. സ്വാമി പരമഹംസ യോഗാനന്ദ തന്റെ സന്ദേശങ്ങള്‍ പ്രചരിപ്പിക്കാനായി ഇന്ത്യയില്‍ നിന്ന് കടല്‍ കടന്നു എങ്കിലും അദ്ദേഹം എക്കാലവും ഇന്ത്യയോട് ബന്ധപ്പെട്ടിരുന്നുവെന്ന് ശ്രീ. നരേന്ദ്ര മോദി പറഞ്ഞു. ഇന്ത്യയുടെ ആത്മീയത അതിന്റെ കരുത്താണെന്ന് പറഞ്ഞ പ്രധാനമന്ത്രി, ചില ആളുകള്‍ ആത്മീയതയെ മതവുമായി ബന്ധപ്പെടുത്താന്‍ ശ്രമിക്കുന്നത് നിര്‍ഭാഗ്യകരമാണെന്നും രണ്ടും രണ്ടാണെന്നും ചൂണ്ടിക്കാട്ടി.
ജമ്മു കശ്മീരിലെ അപ്‌നീ പാര്‍ട്ടിയുടെ 24 അംഗ പ്രതിനിധി സംഘവുമായി പ്രധാനമന്ത്രി കൂടിക്കാഴ്ച നടത്തി

ശ്രീ. അല്‍താഫ് ബുഖാരിയുടെ നേതൃത്വത്തിലുള്ള ജമ്മു കശ്മീരിലെ അപ്‌നീ പാര്‍ട്ടിയുടെ 24 അംഗ പ്രതിനിധിസംഘവുമായി പ്രധാനമന്ത്രി ശ്രീ. നരേന്ദ്ര മോദി ന്യൂഡെല്‍ഹിയിലെ ലോക് കല്യാണ്‍ മാര്‍ഗില്‍ കൂടിക്കാഴ്ച നടത്തി. ജമ്മു കശ്മീരില്‍ പരിവര്‍ത്തനം സാധ്യമാക്കുന്നതില്‍ പൊതജന പങ്കാളിത്തത്തിനുള്ള പ്രാധാന്യത്തെ കുറിച്ചും ജനങ്ങളുടെ ആവശ്യങ്ങള്‍ പരിഗണിക്കുന്ന ഭരണത്തിന്റെ പ്രസക്തിയെ കുറിച്ചും കൂടിക്കാഴ്ചയ്ക്കിടെ പ്രധാനമന്ത്രി ഗൗരവമായി പരാമര്‍ശിച്ചു. അതിവേഗമുള്ള രാഷ്ട്രീയ ഉദ്ഗ്രഥന പ്രക്രിയയിലൂടെ മേഖലയിലെ ജനാധിപത്യത്തെ ശക്തിപ്പെടുത്താന്‍ സാധിക്കുമെന്നു പ്രധാനമന്ത്രി ചൂണ്ടിക്കാട്ടി. യുവ ശാക്തീകരണത്തെ കുറിച്ചു പരാമര്‍ശിക്കവേ, ജമ്മു-കശ്മീരിന്റെ വികസനത്തിനുള്ള ഉല്‍പ്രേരകങ്ങളായി യുവാക്കള്‍ പ്രവര്‍ത്തിക്കണമെന്ന് അദ്ദേഹം പറഞ്ഞു. ജമ്മു കശ്മീരിന്റെ സര്‍വതോന്മുഖമായ വികസനം സാധ്യമാക്കുന്നതില്‍ നൈപുണ്യ വികസനത്തിനും പുതിയ തൊഴിലവസരങ്ങള്‍ സൃഷ്ടിക്കുന്നതിനും ഉള്ള പ്രാധാന്യം പ്രധാനമന്ത്രി എടുത്തുപറഞ്ഞു. അടിസ്ഥാന സൗകര്യ വികസനം വഴിയും വിനോദ സഞ്ചാരം പോലുള്ള മേഖലകളില്‍ നിക്ഷേപ സാധ്യതകള്‍ സൃഷ്ടിക്കുക വഴിയും മേഖലയുടെ സാമ്പത്തിക വികസനം സാധ്യമാക്കുന്നതിനു ഗവണ്‍മെന്റ് പ്രതിജ്ഞാബദ്ധമാണെന്നു പ്രതിനിധി സംഘത്തോടു ശ്രീ. മോദി വെളിപ്പെടുത്തി. ജമ്മു കശ്മീര്‍ നേരിടുന്ന എല്ലാ പ്രശ്‌നങ്ങള്‍ക്കും പരിഹാരം കണ്ടെത്തുന്നതിനു ഗവണ്‍മെന്റിന്റെ പിന്‍തുണ അദ്ദേഹം ഉറപ്പുനല്‍കി. ജനസംഖ്യയില്‍ വരുന്ന മാറ്റങ്ങള്‍, മണ്ഡല പുനര്‍നിര്‍ണയം, സംസ്ഥാന പദവി നല്‍കല്‍ തുടങ്ങി ആശങ്ക നിലനില്‍ക്കുന്ന വിഷയങ്ങളെ സംബന്ധിച്ചു പ്രധാനമന്ത്രി പ്രതിനിധികളുമായി ചര്‍ച്ച ചെയ്തു. താന്‍ പാര്‍ലമെന്റില്‍ നടത്തിയ പ്രസ്താവന പരാമര്‍ശിക്കവേ, ജമ്മു കശ്മീരിനു പരമാവധി നേരത്തേ സംസ്ഥാന പദവി ലഭിക്കുക എന്ന പ്രതീക്ഷ യാഥാര്‍ഥ്യമാക്കുന്നതിനായി എല്ലാ വിഭാഗം ജനങ്ങളുമായി ചേര്‍ന്നു പ്രവര്‍ത്തിക്കാന്‍ ഗവണ്‍മെന്റ് തയ്യാറാണെന്ന് അദ്ദേഹം അടിവരയിട്ടു വ്യക്തമാക്കി. 370, 35 എ വകുപ്പുകള്‍ റദ്ദാക്കാന്‍ തീരുമാനം കൈക്കൊണ്ട 2019 ഓഗസ്റ്റ് അഞ്ച് ജമ്മു കശ്മീരിന്റെ ചരിത്രത്തിലെ നിര്‍ണായക നിമിഷമാണെന്ന് അപ്‌നീ പാര്‍ട്ടി അധ്യക്ഷന്‍ ശ്രീ. അല്‍താഫ് ബുഖാരി പറഞ്ഞു. ജമ്മു കശ്മീരിനു നല്‍കിവരുന്ന തുടര്‍ച്ചയായ പിന്‍തുണയ്ക്കും പ്രദേശത്തിന്റെ വികസനത്തിനായി നടത്തിവരുന്ന അക്ഷീണമായ പ്രയത്‌നത്തിനും പ്രധാനമന്ത്രിയെ പ്രതിനിധിസംഘം നന്ദി അറിയിച്ചു. മേഖലയില്‍ സമാധാനവും സുരക്ഷയും ഉറപ്പാക്കുന്നതിനു ഗവണ്‍മെന്റും സുരക്ഷാ ഏജന്‍സികളും നടത്തിവരുന്ന ശ്രമങ്ങളെ അവര്‍ അഭിനന്ദിച്ചു.
പ്രധാനമന്ത്രി റിപ്പബ്ലിക് ഓഫ് സുറിനാം വൈസ്പ്രസിഡന്റുമായി കൂടിക്കാഴ്ച നടത്തി

ലോക സാംസ്‌കാരികോല്‍സവത്തില്‍ പങ്കെടുക്കാന്‍ ഇന്ത്യയിലെത്തിയ റിപ്പബ്ലിക് ഓഫ് സുറിനാം വൈസ് പ്രസിഡന്റ് ശ്രീ. മൈക്കിള്‍ എ.അധിനുമായി പ്രധാനമന്ത്രി ശ്രീ. നരേന്ദ്ര മോദി കൂടിക്കാഴ്ച നടത്തി. സുറിനാമിന്റെ വികസനത്തില്‍ മാത്രമല്ല, ഇരു രാജ്യങ്ങളും തമ്മിലുള്ള ചരിത്രപരമായ ബന്ധം ശക്തിപ്പെടുത്തുന്നതിലും ഇന്ത്യന്‍ വംശജര്‍ വഹിക്കുന്ന പങ്കിനെ പ്രധാനമന്ത്രി പ്രശംസിച്ചു. ശേഷി വര്‍ധിപ്പിക്കുന്നതിനും മനുഷ്യവിഭവശേഷി വികസിപ്പിക്കുന്നതിനും റിപ്പബ്ലിക് ഓഫ് സുറിനാമിനു സാധ്യമായ എല്ലാ പിന്തുണയും നല്‍കാന്‍ ഇന്ത്യ പ്രതിജ്ഞാബദ്ധമാണെന്നും അദ്ദേഹം പറഞ്ഞു.
മ്യാന്മാർ  സൈനിക  വിമാന  ദുരന്തത്തിൽ   പ്രധാനമന്ത്രി  ദുഃഖം രേഖപ്പെടുത്തി

മ്യാന്മാർ സൈനിക വിമാന ദുരന്തത്തിൽ പ്രധാനമന്ത്രി ശ്രീ. നരേന്ദ്ര മോദി ദുഃഖം രേഖപ്പെടുത്തി. ” മ്യാൻമറിലെ സൈനിക വിമാനം തകർന്ന ദാരുണ സംഭവത്തിൽ അഗാധമായി ദുഖിക്കുന്നു. അവശിഷ്ടങ്ങൾ വീണ്ടെടുക്കുന്നതിൽ എല്ലാ താരത്തിലുമുള്ള സഹായം നൽകുന്നതിന് ഇന്ത്യ സന്നദ്ധമായി നിലകൊള്ളുന്നു,”, പ്രധാനമന്ത്രി പറഞ്ഞു.
ജനങ്ങളെ വിശ്വാസത്തിലെടുക്കണമെന്ന് ഐ.ആര്.എസ്. പ്രൊബേഷണര്മാരോടു പ്രധാനമന്ത്രി

ഇന്ത്യന് റെവന്യൂ സര്വീസിലെ 167 പ്രൊബേഷണര്മാര് പ്രധാനമന്ത്രി ശ്രീ. നരേന്ദ്ര മോദിയെ സന്ദര്ശിച്ചു. ജനങ്ങളോട് ഇടപഴകുമ്പോള് അവരെ വിശ്വാസത്തിലെടുത്തുവേണം പ്രവര്ത്തിക്കാനെന്ന് ഉദ്യോഗസ്ഥരോടു പ്രധാനമന്ത്രി നിര്ദേശിച്ചു. നല്ല പങ്ക് പൗരന്മാരും നിയമം അനുസരിക്കുന്നവരാണെന്നും രാഷ്ട്രതാല്പര്യത്തെ മുന്നിര്ത്തി നിയമങ്ങളെ അംഗീകരിക്കുന്നവരാണെന്നും അദ്ദേഹം പറഞ്ഞു. ഗവണ്മെന്റിന്റെ നികുതിനയം നടപ്പാക്കുകയെന്നത് ഉദ്യോഗസ്ഥരുടെ ചുമതലയാണെങ്കിലും സത്യസന്ധരായ നികുതിദായകര് പീഡിപ്പിക്കപ്പെടുന്ന സാഹചര്യമുണ്ടാകരുതെന്നും പ്രധാനമന്ത്രി ആവശ്യപ്പെട്ടു. ജനസൗഹൃദപരമായ എല്ലാ ഗവണ്മെന്റ് പദ്ധതികളും മുന്ഗണനാടിസ്ഥാനത്തില് ജനങ്ങളിലെത്തുന്നുണ്ടെന്ന് ഉറപ്പുവരുത്തണമെന്നും അദ്ദേഹം നിര്ദേശിച്ചു. പ്രൊബേഷണര്മാരുടെ സംശയങ്ങള്ക്കു മറുപടി നല്കവേ, ഓരോ ഇന്ത്യന് പൗരനും തന്റെ കുടുംബാംഗമാണെന്ന കാഴ്ചപ്പാടുണ്ടായിരിക്കണമെന്നു പ്രധാനമന്ത്രി ചൂണ്ടിക്കാട്ടി. ഈ വികാരമുണ്ടെങ്കില് ആവേശത്തോടെ പ്രവര്ത്തിക്കാന് സാധിക്കുമെന്നും തളരുന്ന പ്രശ്നമേയില്ലെന്നും അദ്ദേഹം പറഞ്ഞു. 45 മിനുട്ട് നീണ്ട ചടങ്ങില് സിവില് സര്വീസ് ഉദ്യോഗസ്ഥര്ക്കുണ്ടായിരിക്കേണ്ട മാനുഷികതയും വൈകാരികതയും വിശദീകരിച്ച പ്രധാനമന്ത്രി തന്റെ വ്യക്തിജീവിതത്തിലെയും രാഷ്ട്രീയജീവിതത്തിലെയും രസകരമായ ഏതാനും സംഭവങ്ങളും പരാമര്ശിച്ചു.
ഐ2യു2 ഉച്ചകോടിയില്‍ പ്രധാനമന്ത്രി ശ്രീ നരേന്ദ്ര മോദി നടത്തിയ അഭിസംബോധന

ബഹുമാനപ്പെട്ട പ്രധാനമന്ത്രി ലാപിഡ്, ബഹുമാനപ്പെട്ട ഷെയ്ഖ് മുഹമ്മദ് ബിന്‍ സായിദ് അല്‍ നഹ്യാന്‍, ബഹുമാനപ്പെട്ട പ്രസിഡന്റ് ബൈഡന്‍, ആദ്യമായി, പ്രധാനമന്ത്രിയായി ചുമതലയേറ്റ ലാപിഡിന് അഭിനന്ദനങ്ങളും ആശംസകളും നേരുകയാണ്. ഇന്നത്തെ ഉച്ചകോടിക്ക് ആതിഥേയത്വം വഹിച്ചതിന് അദ്ദേഹത്തിനു ഞാന്‍ നന്ദി അറിയിക്കുന്നു. ഇതു യഥാര്‍ഥത്തില്‍ തന്ത്രപ്രധാന പങ്കാളികളുടെ യോഗമാണ്. നാമെല്ലാം നല്ല സുഹൃത്തുക്കളാണ്. നമുക്കെല്ലാം പൊതുവായ കാഴ്ചപ്പാടും പൊതുതാല്‍പ്പര്യങ്ങളുമുണ്ട്. ശ്രേഷ്ഠരേ, ഇന്നു നടക്കുന്ന ആദ്യ ഉച്ചകോടിമുതല്‍ തന്നെ ‘ഐ2യു2’ മികച്ച ഒരജന്‍ഡ നിശ്ചയിച്ചിരിക്കുകയാണ്. നാം വിവിധ മേഖലകളില്‍ കൂട്ടായ പദ്ധതികള്‍ കണ്ടെത്തി. അതിലൊക്കെയും മുന്നേറുന്നതിനുള്ള മാര്‍ഗരേഖയും തയ്യാറാക്കി. ‘ഐ2യു2’ ചട്ടക്കൂടിനുകീഴില്‍ ജലം, ഊര്‍ജം, ഗതാഗതം, ബഹിരാകാശം, ആരോഗ്യം, ഭക്ഷ്യസുരക്ഷ എന്നീ ആറു സുപ്രധാന മേഖലകളില്‍ സംയുക്ത നിക്ഷേപം വര്‍ധിപ്പിക്കുന്നതിനു നാം ധാരണയിലെത്തി. ‘ഐ2യു2’വിന്റെ കാഴ്ചപ്പാടും അജന്‍ഡയും പുരോഗമനപരവും പ്രായോഗികവുമാണെന്നതു സ്പഷ്ടമാണ്. മൂലധനം, വൈദഗ്ധ്യം, വിപണികള്‍ എന്നിങ്ങനെ നമ്മുടെ രാജ്യങ്ങളുടെ പൂരകശക്തികള്‍ അണിനിരത്തുന്നതിലൂടെ നമുക്കു നമ്മുടെ അജന്‍ഡയ്ക്കു ഗതിവേഗം പകരാനും ആഗോള സമ്പദ്‌വ്യവസ്ഥയില്‍ ഗണ്യമായ സംഭാവനയേകാനും കഴിയും. ആഗോള അനിശ്ചിതത്വങ്ങള്‍ വര്‍ധിച്ചുവരുന്ന പശ്ചാത്തലത്തില്‍ പ്രായോഗികമായ സഹകരണത്തിനുള്ള മികച്ച മാതൃക കൂടിയാണു നമ്മുടെ സഹകരണ ചട്ടക്കൂട്. ‘ഐ2യു2’വിലൂടെ ഊര്‍ജസുരക്ഷ, ഭക്ഷ്യസുരക്ഷ, ആഗോളതലത്തിലെ സാമ്പത്തിക വളര്‍ച്ച എന്നിവയ്ക്കു ഗണ്യമായ സംഭാവനകളേകാന്‍ നമുക്കു കഴിയുമെന്ന് എനിക്കുറപ്പുണ്ട്. നന്ദി. –ND–
അന്താരാഷ്ട്ര വാക്‌സിന്‍ ഇന്‍സ്റ്റിറ്റ്യൂട്ടില്‍ ഇന്ത്യയ്ക്ക് അംഗത്വ

ദക്ഷിണ കൊറിയയിലെ സോളിലുള്ള അന്താരാഷ്ട്ര വാക്‌സിന്‍ ഇന്‍സ്റ്റിറ്റ്യൂട്ട് (ഐ.വി.ഐ) ഭരണസമിതിയില്‍ ഇന്ത്യയ്ക്ക് പൂര്‍ണ്ണ അംഗത്വം എടുക്കാനുള്ള നിര്‍ദ്ദേശത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അംഗീകാരം നല്‍കി. കൗണ്‍സില്‍ അംഗത്വത്തിനായി പ്രതിവര്‍ഷം ഇന്ത്യ 5,00,000 അമേരിക്കന്‍ ഡോളര്‍ വാര്‍ഷിക സംഭാവനയായി നല്‍കണം. യു.എന്‍.ഡി.പി. യുടെ ആഭിമുഖ്യത്തില്‍ മാരകമായ പകര്‍ച്ച വ്യാധികളില്‍ നിന്ന് കുഞ്ഞുങ്ങളെ പ്രതിരോധിക്കാന്‍ നൂതന വാക്‌സിനുകള്‍ വികസിപ്പിച്ചെടുക്കുന്നതിന് 1997 ലാണ് അന്താരാഷ്ട്ര വാക്‌സിന്‍ ഇന്‍സ്റ്റിറ്റ്യൂട്ട് സ്ഥാപിതമായത്. 2007 ലാണ് ഇന്ത്യ ഇതില്‍ അംഗമായത്.
കരിമ്പ് കര്‍ഷകരുമായി പ്രധാനമന്ത്രി ആശയ വിനിമയം നടത്തും

150 ഓളം വരുന്ന കരിമ്പ് കര്‍ഷകരുമായി പ്രധാനമന്ത്രി ശ്രീ. നരേന്ദ്ര മോദി നാളെ (2018 ജൂണ്‍ 29) ന്യൂഡല്‍ഹിയിലെ ലോക് കല്യാണ്‍ മാര്‍ഗിലുള്ള തന്റെ വസതിയില്‍ കൂടിക്കാഴ്ച നടത്തും. ഉത്തര്‍ പ്രദേശ്, ഉത്തരാഖണ്ഡ്, പഞ്ചാബ്, മഹാരാഷ്ട്ര, കര്‍ണ്ണാടക എന്നിവിടങ്ങളില്‍ നിന്നുള്ള കര്‍ഷകര്‍ പ്രതിനിധി സംഘത്തിലുള്‍പ്പെടും. കരിമ്പ് മേഖലയ്ക്കായി കേന്ദ്ര ഗവണ്‍മെന്റ് നടത്തുന്ന ഇടപെടലുകളും, മുന്‍കൈകളും കൂടിക്കാഴ്ചയില്‍ ചര്‍ച്ചയ്ക്ക് വരും.
രണ്ടാം ഗ്ലോബൽ കൊവിഡ് വെർച്വൽ ഉച്ചകോടിയിൽ പ്രധാനമന്ത്രി പങ്കെടുത്തു

അമേരിക്കൻ പ്രസിഡന്റ് ജോസഫ് ആർ. ബൈഡൻ ജൂനിയറിന്റെ ക്ഷണപ്രകാരം പ്രധാനമന്ത്രി ശ്രീ നരേന്ദ്ര മോദി ഇന്ന് നടന്ന രണ്ടാം ആഗോള കൊവിഡ് വെർച്വൽ ഉച്ചകോടിയിൽ പങ്കെടുത്തു. ഉച്ചകോടിയുടെ ഉദ്ഘാടന സെഷനിൽ ‘മഹാമാരിയുടെ ക്ഷീണമകറ്റുകയും തയ്യാറെടുപ്പിന് മുൻഗണന നൽകുകയും ചെയ്യുക’ എന്ന വിഷയത്തിൽ പ്രധാനമന്ത്രി തന്റെ പരാമർശങ്ങൾ നടത്തി. പകർച്ചവ്യാധിയെ ചെറുക്കുന്നതിന് ഇന്ത്യ ഒരു ജനകേന്ദ്രീകൃത തന്ത്രമാണ് സ്വീകരിച്ചതെന്നും ഈ വർഷം ആരോഗ്യ ബജറ്റിനായി എക്കാലത്തെയും ഉയർന്ന തുക വകയിരുത്തിയിട്ടുണ്ടെന്നും പ്രധാനമന്ത്രി എടുത്തുപറഞ്ഞു. ലോകത്തിലെ ഏറ്റവും വലിയ വാക്‌സിനേഷൻ പ്രചാരണം ഇന്ത്യയാണ് നടത്തുന്നതെന്നും, രാജ്യത്തെ മുതിർന്ന ജനസംഖ്യയുടെ തൊണ്ണൂറ് ശതമാനത്തോളം പേർക്കും അൻപത് ദശലക്ഷത്തിലധികം കുട്ടികൾക്കും വാക്‌സിനേഷൻ നൽകിയിട്ടുണ്ടെന്നും പ്രധാനമന്ത്രി പ്രസ്താവിച്ചു. ആഗോള സമൂഹത്തിലെ ഉത്തരവാദിത്തമുള്ള അംഗമെന്ന നിലയിൽ, കുറഞ്ഞ ചെലവിൽ തദ്ദേശീയമായ കൊവിഡ് ലഘൂകരണ സാങ്കേതിക വിദ്യകളും വാക്‌സിനുകളും ചികിത്സാരീതികളും മറ്റ് രാജ്യങ്ങളുമായി പങ്കുവെക്കുന്നതിലൂടെ ഇന്ത്യ സജീവമായ പങ്കുവഹിക്കുന്നത് തുടരുമെന്നും പ്രധാനമന്ത്രി എടുത്തുപറഞ്ഞു. ഇന്ത്യ അതിന്റെ ജീനോമിക് സർവൈലൻസ് കൺസോർഷ്യം വിപുലീകരിക്കാൻ പ്രവർത്തിക്കുന്നു. ഇന്ത്യ പരമ്പരാഗത വൈദ്യശാസ്ത്രം വ്യാപകമായി ഉപയോഗിക്കുകയും ഈ അറിവ് ലോകത്തിന് ലഭ്യമാക്കുന്നതിനായി ഇന്ത്യയിൽ ലോകാരോഗ്യ സംഘടനയുടെ ഒരു പരമ്പരാഗത വൈദ്യശാസ്ത്ര കേന്ദ്രത്തിന് അടിത്തറ പാകുകയും ചെയ്തു. ശക്തവും കൂടുതൽ പ്രതിരോധശേഷിയുള്ളതുമായ ആഗോള ആരോഗ്യ സുരക്ഷാ സംവിധാനം സൃഷ്ടിക്കുന്നതിന് ലോകാരോഗ്യ സംഘടനയെ ശക്തിപ്പെടുത്താനും പരിഷ്കരിക്കാനും പ്രധാനമന്ത്രി ആഹ്വാനം ചെയ്തു. പരിപാടിയുടെ മറ്റ് പങ്കാളികളിൽ കാരികോമിന്റെ അധ്യക്ഷൻ എന്ന നിലയിൽ ബെലീസിന്റെ രാഷ്ട്രത്തലവന്മാർ, ആഫ്രിക്കൻ യൂണിയന്റെ ചെയർ എന്ന നിലയിൽ സെനഗൽ, ജി 20 ന്റെ പ്രസിഡന്റായ ഇന്തോനേഷ്യ ജി 7 ന്റെ പ്രസിഡന്റായ ജർമ്മനി തുടങ്ങിയവയും പങ്കെടുത്തു. . ഐക്യരാഷ്ട്രസഭയുടെ സെക്രട്ടറി ജനറൽ, ലോകാരോഗ്യ സംഘടനയുടെ ഡയറക്ടർ ജനറൽ, മറ്റ് പ്രമുഖർ എന്നിവർ പങ്കെടുത്തു. 2021 സെപ്റ്റംബർ 22 ന് പ്രസിഡന്റ് ബൈഡൻ ആതിഥേയത്വം വഹിച്ച ആദ്യ ആഗോള കൊവിഡ് വെർച്വൽ ഉച്ചകോടിയിലും പ്രധാനമന്ത്രി പങ്കെടുത്തിരുന്നു.
ആഗോളതലത്തിലെ പ്രമുഖ എണ്ണ പ്രകൃതിവാതക കമ്പനികളുടെ സി.ഇ.ഒമാരുമായി പ്രധാനമന്ത്രി ആശയവിനിമയം നടത്തുകയും ഇന്ത്യാ എനര്‍ജി ഫോറം ഉദഘാടനം ചെയ്യുകയും ചെയ്യും

നീതി ആയോഗും പെട്രോളിയം പ്രകൃതി വാതക മന്ത്രാലയവും ചേര്‍ന്ന് സംഘടിപ്പിക്കുന്ന വാര്‍ഷികപരിപാടിയില്‍ ആഗോളതലത്തിലെ പ്രമുഖ എണ്ണ പ്രകൃതിവാതക കമ്പനികളുടെ സി.ഇ.ഒ മാരുമായി 2020 ഒക്‌ടോബര്‍ 26ന് വൈകിട്ട് ആറുമണിക്ക് പ്രധാനമന്ത്രി ശ്രീ നരേന്ദ്രമോദി വിഡിയോ കോണ്‍ഫറന്‍സിംഗിലൂടെ ആശയവിനിമയം നടത്തും. ലോകത്തെ മൂന്നാമെത്ത പ്രധാനപ്പെട്ട അസംസ്‌കൃത എണ്ണ ഉപഭോക്താവും നാലാമത്തെ വലിയ എല്‍.എന്‍.ജി ഇറക്കുമതിക്കാരുമായ ഇന്ത്യ ആഗോള എണ്ണ പ്രകൃതിവാതക മേഖലയിലെ ഒരു പ്രധാനിയാണ്. ഒരു നിഷ്‌ക്രിയ ഉപഭോക്താവില്‍ നിന്നും സജീവമാകുന്നതിനും ആഗോള എണ്ണ പ്രകൃതിവാതക ശൃംഖലയിലെ ഓഹരിപങ്കാളികളാകേണ്ടതിന്റെ ആവശ്യകതയും മനസിലാക്കികൊണ്ട് നീതി ആയോഗ് 2016ല്‍ ആഗോള എണ്ണ പ്രകൃതിവാതക സി.ഇ.ഒ മാരും പ്രധാനമന്ത്രിയുമായി പ്രഥമ വട്ടമേശ സമ്മേളനത്തിന് മുന്‍കൈയെടുത്തിരുന്നു. തുടര്‍ന്നുള്ള ഓരോ വര്‍ഷവും ആഗോള എണ്ണ പ്രകൃതിവാതക മേഖലയ്ക്ക് രൂപംനല്‍കുന്ന 45-50 ആഗോള സി.ഇ.ഒമാരും പ്രധാനപ്പെട്ട ഓഹരിപങ്കാളികളും അവസരങ്ങളേയും പ്രശ്‌നങ്ങളേയും കുറിച്ച് പ്രധാനമന്ത്രിയുമായി ആശയവിനിമയം നടത്തുന്നതിനായി ഒത്തുചേര്‍ന്നുവെന്നത് ഈ പരിപാടിയുടെ വളര്‍ച്ചയാണ് വ്യക്തമാക്കുന്നത്. ചര്‍ച്ചകളുടെ ഗാംഭീര്യം, നിര്‍ദ്ദേശങ്ങളുടെ ഗുണനിലവാരം, പ്രവര്‍ത്തിക്കുന്നതിന്റെ ഗൗരവം എന്നിവയിലൂടെയെല്ലാം പ്രധാനമന്ത്രിയുമായി സി.ഇ.ഒമാരുടെ പ്രതിവര്ഷ‍ ആശയവിനിമയത്തിന്റെ നേട്ടം പ്രകടമാണ്. നീതി ആയോഗും പെട്രോളിയും പ്രകൃതിവാതക മന്ത്രാലയവും സംഘടിപ്പിക്കുന്ന അഞ്ചാമത്തെ അത്തരം പരിപാടിയാണിത്. ഈ വര്‍ഷത്തെ പരിപാടിയില്‍ ആഗോളതലത്തിലെ പ്രമുഖ പെട്രോളിയും പ്രകൃതിവാതക കമ്പനികളിലെ 45ല്‍ പരം സി.ഇ.ഒമാര്‍ പങ്കെടുക്കും. എറ്റവും മികച്ച രീതികള്‍ മനസിലാക്കുന്നതിനുള്ള ആഗോള വേദി നൽകുക, പരിഷ്‌ക്കാരങ്ങള്‍ ചര്‍ച്ചചെയ്യുക, ഇന്ത്യന്‍ എണ്ണ പ്രകൃതിവാതക മൂല്യശൃംഖലയില്‍ നിക്ഷേപങ്ങള്‍ വേഗതയിലാക്കുന്നതിനുള്ള തന്ത്രങ്ങള്‍ അറിയിക്കുക എന്നിവയാണ് ഈ യോഗത്തിന്റെ പിന്നിലെ ലക്ഷ്യങ്ങള്‍.
രാംപൂർ വാഹനാപകടത്തിലെ ജീവഹാനിയിൽ പ്രധാനമന്ത്രി അനുശോചിച്ചു

ഉത്തർ പ്രദേശിലെ രാംപൂരിലുണ്ടായ വാഹനാപകടത്തിലെ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. ദുരന്തത്തിനിരയായ കുടുംബത്തെ അദ്ദേഹം അനുശോചനം അറിയിച്ചു. സംസ്ഥാന ഗവണ്മെന്റിന്റെ മേൽനോട്ടത്തിൽ പ്രാദേശിക ഭരണകൂടം സാധ്യമായ എല്ലാ സഹായവും നൽകുന്നുണ്ടെന്ന് അദ്ദേഹം അറിയിച്ചു. പ്രധാനമന്ത്രിയുടെ ഓഫീസ് ട്വീറ്റ് ചെയ്തു : "ഉത്തർപ്രദേശിലെ റാംപൂരിൽ നടന്ന വാഹനാപകടം അത്യന്തം ദുഃഖകരമാണ്. ഈ അപകടത്തിൽ ജീവൻ നഷ്ടപ്പെട്ടവരുടെ കുടുംബങ്ങളോട് എന്റെ അഗാധമായ അനുശോചനം രേഖപ്പെടുത്തുന്നു, പരിക്കേറ്റവർ വേഗത്തിൽ സുഖം പ്രാപിക്കട്ടെ. സംസ്ഥാന സർക്കാരിന്റെ മേൽനോട്ടത്തിൽ, പ്രാദേശിക ഭരണകൂടം സാധ്യമായ എല്ലാ സഹായവും സ്ഥലത്തുതന്നെ ചെയ്യുന്നുണ്ട് ."
ഖനികളിലെ സുരക്ഷ, പരിശോധന ഗവേഷണ്‍ സ്‌റ്റേഷന്‍ എന്നിവയ്ക്കായി ഇന്ത്യയും ഓസ്‌ട്രേലിയയും തമ്മിലുള്ള ധാരണാപത്രത്തിന് മന്ത്രിസഭയുടെ അംഗീകാരം

ഖനികളിലെ സുരക്ഷ, പരിശോധനാ ഗേ്രവഷണ സ്‌റ്റേഷനുകള്‍ (എസ്.ഐ.എം.ടി.എ.ആര്‍.എസ്) എന്നിവയ്ക്കായി ഇന്ത്യാ ഗവണ്‍മെന്റിന്റെ തൊഴില്‍ മന്ത്രാലയത്തിലെ ഡയറക്ടര്‍ ജനറല്‍ ഓഫ് ഖനി സുരക്ഷയും (ഡി.ജി.എം.എസ്), ഓസ്‌ട്രേലിയയിലെ ക്യൂന്‍സ്ല്‌ലാന്‍ഡ് ഗവണ്‍മെന്റിന്റെ പ്രകൃതിവിഭവ ഖനിയും ഊര്‍ജ്ജവും (നാച്ചുറല്‍ റിസോഴ്‌സ് മൈന്‍സ് ആന്റ് ഏനര്‍ജി) വകുപ്പും തമ്മില്‍ ധാരണാപത്രത്തില്‍ ഏര്‍പ്പെടുന്നതിന് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അനുമതി നല്‍കി. നേട്ടങ്ങള്‍:- ഡി.ജി.എം.എസും എസ്.ഐ.എം.ടി.എ.ആര്‍.എസും തമ്മിലുള്ള പങ്കാളിത്തം സ്ഥാപിക്കുന്നതിന് ധാരണാപത്രത്തിലൂടെ കഴിയും. -അപകടാടിസ്ഥാനത്തിലുള്ള സുരക്ഷാ പരിപാലന സംവിധാനം നടപ്പാക്കുക, പരിശീലനം ലഭ്യമാക്കുക. – കോണ്‍ഫറന്‍സുകള്‍, സെമിനാറുകള്‍ മറ്റ് സാങ്കേതിക യോഗങ്ങള്‍ എന്നിവ സംഘടിപ്പിക്കുക, തൊഴില്‍ സുരക്ഷയും ആരോഗ്യ അക്കാദമിയും ദേശീയ ഖനി ദുരന്ത കേന്ദ്രം എന്നിവ രൂപീകരിക്കുകയും -ഡി.ജി.എം.എസിന്റെ ആര്‍ ആന്‍ഡ് ഡി ലാബോറട്ടറി നവീകരിക്കുക. നടപ്പാക്കല്‍ തന്ത്രം: ഒപ്പിടുന്ന തീയതിമുതല്‍ ധാരണാപത്രം നിലവില്‍വരികയും മൂന്ന് വര്‍ഷം അത് നിലനില്‍ക്കുകയും ചെയ്യും. പശ്ചാത്തലം ലോകത്ത് ഏറ്റവും കുറവ് ഖനി അപകടനിരക്കുള്ളത് ഓസ്‌ട്രേലിയയിലാണ്. ഖനനമേഖലയില്‍ അപകടം തരിച്ചറിയല്‍ സങ്കേതങ്ങള്‍ ഉപയോഗിച്ചും അപകട വിലയിരുത്തലിലൂടെയും സുരക്ഷാ പരിപാലന പദ്ധതികള്‍ വികസിപ്പിച്ച് നടപ്പാക്കുന്നതില്‍ ഏറ്റവും മുന്‍പന്തിയിലുള്ളത് ഓസ്‌ട്രേലിയയാണ്. എസ്.ഐ.എം.ടി.എ.ആര്‍.എസ് ഖനി സുരക്ഷ പരിപാലന സംവിധാനത്തില്‍ വൈദഗ്ധ്യത്തിന് വേണ്ടി മാത്രമുള്ളതായാണ് അറിയപ്പെടുന്നത്.
2020 ഫെബ്രുവരി 29നു പ്രധാനമന്ത്രി രാജ്യത്താകമാനം 10,000 കര്‍ഷക ഉല്‍പാദക സംഘടന(എഫ്.പി.ഒ.)കള്‍ ഉദ്ഘാടനം ചെയ്യു

പി.എം. കിസാന്‍ പദ്ധതി ഒരൂ വര്‍ഷം പൂര്‍ത്തിയാകുന്നതിന്റെ ഭാഗമായി ഉത്തര്‍പ്രദേശിലെ ചിത്രകൂടില്‍ നടക്കുന്ന പരിപാടി ഉദ്ഘാടനം ചെയ്യും 2020 ഫെബ്രുവരി 29ന് ചിത്രകൂടില്‍ നടക്കുന്ന ചടങ്ങില്‍ രാജ്യത്താകമാനമുള്ള 10,000 കര്‍ഷക ഉല്‍പാദക സംഘടന(എഫ്.പി.ഒ.)കള്‍ പ്രധാനമന്ത്രി ശ്രീ. നരേന്ദ്ര മോദി ഉദ്ഘാടനം ചെയ്യും. രാജ്യത്തുള്ള കര്‍ഷകരില്‍ 86 ശതമാനം പേര്‍ 1.1 ഹെക്ടറില്‍ കീഴെ ഭൂമിയുള്ള ചെറുകിട, ഇടത്തരം കര്‍ഷകരാണ്. ഇത്തരം കര്‍ഷകര്‍ കാര്‍ഷികോല്‍പാദന വേളയില്‍ സാങ്കേതിക വിദ്യാ ലഭ്യത, മെച്ചപ്പെട്ട വിത്ത്, വളങ്ങളും കീടനാശിനികളും, പണം തുടങ്ങിയ പ്രശ്‌നങ്ങള്‍ നേരിടുന്നു. സാമ്പത്തിക ശക്തി കുറവായതിനാല്‍ ഉല്‍പന്നങ്ങള്‍ വിപണനം ചെയ്യാനും അവര്‍ ബുദ്ധിമുട്ടുന്നു. ഇത്തരം കര്‍ഷകര്‍ക്കു സംഘടിത ശക്തി പകരാന്‍ എഫ്.പി.ഒകള്‍ സഹായകമാകും. എഫ്.പി.ഒ. അംഗങ്ങള്‍ സാങ്കേതിക വിദ്യ, കൃഷിക്കാവശ്യമായ ഘടകങ്ങള്‍, പണം, വിപണി എന്നിവ നേടിയെടുക്കാനും അതുവഴി വരുമാനം വര്‍ധിപ്പിക്കാനും ഒരുമിച്ചു പ്രവര്‍ത്തിക്കും. പി.എം.-കിസാന്‍ ഒരു വര്‍ഷം പൂര്‍ത്തിയാക്കുന്നു പി.എം.-കിസാന്‍ പദ്ധതി ഒരു വര്‍ഷം പൂര്‍ത്തിയാക്കുന്നതിന്റെ ആഘോഷവും ചടങ്ങില്‍ നടക്കും. കൃഷി, അനുബന്ധ കാര്യങ്ങള്‍, ഗാര്‍ഹിക ആവശ്യങ്ങള്‍ എന്നിവയ്ക്കായി പണം കണ്ടെത്തുന്നതിനായി വരുമാനത്തിനു പിന്‍തുണയേകുന്ന പദ്ധതിയാണ് മോദി ഗവണ്‍മെന്റ് തുടക്കമിട്ട പ്രധാനമന്ത്രി കിസാന്‍ സമ്മാന്‍ നിധി (പി.എം.-കിസാന്‍) പദ്ധതി. പദ്ധതി ഗുണഭോക്താക്കള്‍ക്കു പ്രതിവര്‍ഷം ആറായിരം രൂപ നല്‍കിവരുന്നു. നാലു മാസത്തിനിടെ മൂന്നു തവണകളായി രണ്ടായിരം രൂപ വീതമാണു നല്‍കുക. തുക നേരിട്ടുള്ള ആനുകൂല്യ വിതരണ പദ്ധതി പ്രകാരം അര്‍ഹരായവരുടെ ബാങ്ക് അക്കൗണ്ടുകളിലേക്കു നേരിട്ടു കൈമാറുകയാണു ചെയ്യുക. 2019 ഫെബ്രുവരി 24നു തുടക്കമിട്ട പദ്ധതി 2020 ഫെബ്രുവരി 24നു വിജയകരമായി ഒരു വര്‍ഷം പൂര്‍ത്തിയാക്കി. മോദി 2.0 ഗവണ്‍മെന്റിന്റെ പ്രഥമ മന്ത്രിസഭാ യോഗം പി.എം.-കിസാന്‍ പദ്ധതിയില്‍ എല്ലാ കര്‍ഷകരെയും ഉള്‍പ്പെടുത്താനുള്ള ചരിത്രപരമായ തീരുമാനം കൈക്കൊണ്ടിരുന്നു. പി.എം.-കിസാന്‍ ഗുണഭോക്താക്കാള്‍ക്കെല്ലാം കിസാന്‍ ക്രെഡിറ്റ് കാര്‍ഡു(കെ.സി.സി.)കള്‍ ലഭ്യമാക്കാന്‍ പ്രത്യേക പദ്ധതി പി.എം.-കിസാന്‍ ഗുണഭോക്താക്കാള്‍ക്കെല്ലാം കിസാന്‍ ക്രെഡിറ്റ് കാര്‍ഡു(കെ.സി.സി.)കള്‍ ലഭ്യമാക്കാനുള്ള പ്രത്യേക പദ്ധതിയുടെ ഉദ്ഘാടനവും 2020 ഫെബ്രുവരി 29നു പ്രധാനമന്ത്രി നിര്‍വഹിക്കും. എട്ടര കോടി വരുന്ന പി.എം.-കിസാന്‍ പദ്ധതി ഗുണഭോക്താക്കളില്‍ ആറര കോടിയോളം പേര്‍ക്കു കിസാന്‍ ക്രെഡിറ്റ് കാര്‍ഡുകളുണ്ട്. പുതിയ പദ്ധതിയിലൂടെ ബാക്കി രണ്ടു കോടി പി.എം.-കിസാന്‍ ഗുണഭോക്താക്കള്‍ക്കുകൂടി കിസാന്‍ ക്രെഡിറ്റ് കാര്‍ഡുകള്‍ ലഭ്യമാക്കും. എല്ലാ പി.എം.-കിസാന്‍ ഗുണഭോക്താക്കള്‍ക്കും കുറഞ്ഞ പലിശനിരക്കില്‍ വായ്പ ലഭ്യമാക്കാനുള്ള പ്രത്യേക ഊര്‍ജിത പദ്ധതി ഫെബ്രുവരി 12 മുതല്‍ 26 വരെ നടപ്പാക്കിയിരുന്നു. ബാങ്ക് അക്കൗണ്ട് നമ്പര്‍, ഭൂരേഖാ വിശദാംശങ്ങള്‍, നിലവില്‍ മറ്റൊരു ബാങ്കില്‍നിന്നും കെ.സി.സി. ആനുകൂല്യം ലഭിച്ചിട്ടില്ല എന്ന ലളിതമായ സത്യവാങ്മൂലം എന്നിവ ഉള്‍പ്പെടുന്ന നടപടിക്രമം കര്‍ഷകര്‍ പാലിക്കുക വഴിയാണു പദ്ധതി നടപ്പാക്കിയത്. ഫെബ്രുവരി 26 വരെ അപേക്ഷിക്കുന്ന എല്ലാ പി.എം.-കിസാന്‍ ഗുണഭോക്താക്കളെയും കിസാന്‍ ക്രെഡിറ്റ് കാര്‍ഡ് കൈപ്പറ്റുന്നതിനായി ഫെബ്രുവരി 29നു ബാങ്ക് ശാഖകളിലെത്താന്‍ ക്ഷണിക്കും.
പ്രധാനമന്ത്രിയെ ബംഗ്ലാദേശ് ആഭ്യന്തരമന്ത്രി സന്ദര്‍ശിച്ചു

പ്രധാനമന്ത്രി ശ്രീ. നരേന്ദ്ര മോദിയെ ബംഗ്ലാദേശ് ആഭ്യന്തരമന്ത്രി ശ്രീ. അസദുസ്സമാന്‍ ഖാന്‍ സന്ദര്‍ശിച്ചു. അടുത്തിടെ ബംഗ്ലാദേശില്‍ തീവ്രവാദി ആക്രമണത്തിലുണ്ടായ കൂട്ടക്കലപാതകത്തില്‍ പ്രധാനമന്ത്രി അനുശോചനം അറിയിച്ചു. തീവ്രവാദത്തിനെതിരെ ബംഗ്ലാദേശ് നടത്തുന്ന പോരാട്ടത്തെ പിന്തുണയ്ക്കാനുള്ള ഇന്ത്യയുടെ പ്രതിജ്ഞാബദ്ധത അദ്ദേഹം ഊന്നിപ്പറഞ്ഞു. ഇന്ത്യയുടെ പിന്തുണയ്ക്കും ഐക്യദാര്‍ഢ്യത്തിനും ശ്രീ. അസദുസ്സമാന്‍ ഖാന്‍ പ്രധാനമന്ത്രിയെ നന്ദി അറിയിച്ചു. അദ്ദേഹം ബംഗ്ലാദേശിലെ സ്ഥിതിഗതികളെക്കുറിച്ച് പ്രധാനമന്ത്രിക്കു വിശദീകരിച്ചുനല്‍കുകയും ചെയ്തു.